# Lildami

Lildami (Terrassa, 22 de maig de 1994), pseudònim de Damià Rodríguez Vila, és un cantant de trap català. És graduat en Enginyeria de Disseny Industrial i Desenvolupament del Producte a la Universitat Politècnica de Catalunya i la seva primera aparició en l'àmbit musical com a cantant va ser l'any 2014. El 2017 va aparèixer en ràdios com Catalunya Ràdio i va presentar una versió acústica del seu tema «No ho dic per dir» a l'emissora iCat FM. Va ser un dels seleccionats per a la final de l'edició 2017 del concurs Sona9.
S'ha agrupat amb altres artistes, com Sr. Chen, productor, i Emotional Goku, vocalista. En xifres de Spotify supera els 70.000 oients mensuals i té unes 900.000 reproduccions en alguna de les seves cançons, com ara «Pau Gasol».
El 27 de desembre de 2020 va publicar l'havanera «Ramiro», acompanyat pel grup Arjau, en què reivindica les seves arrels mediterrànies i que està ambientada a Calella de Palafrugell. El 29 de gener de 2021 va publicar el seu segon disc, Viatge en espiral, amb la discogràfica Halley Records.
L'estil musical en què es basa la seva música és el trap i la música urbana, que combina amb altres estils, com l'havanera o himnes aparents en algunes cançons. Ha rebut algunes crítiques per fer servir castellanismes per aconseguir les rimes de les lletres.
El 2022 i el 2023 va participar com a jurat a les dues primeres edicions del programa Eufòria, de Televisió de Catalunya. Alhora, el 2023 va presentar la segona edició del concurs televisió Cover a les plataformes de TV3 i el programa Cute al SX3. El videoclip del seu senzill Supermercat va ser el més vist en català de 2022 a Youtube amb més d'un milió de visites.

## Discografia
### Àlbums

* Vintidos (2018)
* Universitat Dami (2016)
* 10 Vos Guard (2019)
* Flors mentre visqui (2020)
* Viatge en espiral (2021)
* Dummy (2023)
* El ball de la cibada (2024)

### Senzills i EP

* Bubbaloo (2017)
* Work Out (2018)
* Pau Gasol (2019)
* El Sermó (2019)
* Anorac (2019)
* Mentrastant (2019)
* Cowboy Bebop (2019)
* A la sang (2020)
* Otra Raya Pal Tigre (2020)
* 2080 (2021)
* Si Vols (2021)
* Tinc Poc Temps (2021)
* Mediterrani (2022)
* 0822 (2022)
* Supermercat (2022)
* M'és igual (2023)
* «T'estimo igual» (2023) (amb Jim)

## Referències

* ↑ «Lildami i Panellet de Terrassa, al Sona9» (en anglès). MónTerrassa. Arxivat de l'original el 2017-12-01 [Consulta: 23 novembre 2017].
* ↑ Rocabert Maltas, Mar «Lildami: “Que els xavals parlin d’‘Eufòria’ al pati és l’èxit més gran”». El País, 31-07-2022. ISSN: 1134-6582 [Consulta: 22 febrer 2023].
* ↑ Rosel, Laura. «Damià Rodríguez: “La feina de l’artista no és donar a la gent el que vol”». Ara, 30-08-2020. Arxivat de l'original el 25 gener 2021. [Consulta: 22 febrer 2023].
* ↑ «Sona9: Sona9». Sona9. [Consulta: 8 gener 2018].
* ↑ «Lildami, Barbaritats i Karabash». ccma.cat, 14-08-2017.
* ↑ «Lildami, un huracà de rap i trap». enderrock.cat, 12-08-2017.
* ↑ «Ju, Lildami, Panellet, Salvatge Cor i Senyor Oca, finalistes del premi Sona9». La Vanguardia.
* ↑ «Dos grups de Terrassa, seleccionats per al concurs Sona 9». La torre del Palau, Nació Digital.
* ↑ Clapés, Marc. «Lildami avança el disc "Flors mentre visqui" amb 'Pau Gasol'», 04-01-2019. [Consulta: 30 desembre 2020].
* ↑ «Lildami publicarà el seu segon disc el 29 de gener». El Punt Avui. ACN, 29-12-2020, p. 33.
* ↑ NacióDigital. «Lildami: «Estem demostrant que es pot fer música urbana en català» | NacióDigital». [Consulta: 5 març 2021].
* ↑ Sedó, Jordi. «Música urbana en català (I)». El 9 Nou, 06-06-2023. [Consulta: 12 desembre 2023].
* ↑ «Torna "Cover", el concurs musical de TV3 on els fans són els artistes». TV3, 01-09-2022. [Consulta: 9 setembre 2022].
* ↑ «"Cute", el nou programa de Lildami». CCMA, 22-06-2023. [Consulta: 6 juliol 2023].
* ↑ Sergio Lozano. «https://www.lavanguardia.com/cultura/musica/20230223/8779048/me-sale-hablar-cosas-tristes-quejarme.html». La Vanguardia, 23-02-2023. [Consulta: 22 març 2024].
* ↑ «Lildami». [Consulta: 5 març 2021].